– Чорнай магіі ў Беларусі болей чым дзе, таму што наш народ асабліва залежны ад граху зайздрасці, эгаізму і нянавісці. У вёсках людзі масава ходзяць да ведзьмаў, таму што ў суседзяў справы ідуць лепш. У гарадах праклінаюць, каб знішчыць нечую сям’ю або адвесці чужога мужа. Гэтага шмат. А часам нават проста праклінаюць. Проста так, бо хочуць знішчыць іншага чалавека. Некаму гэта прыносіць дзіўную радасць. Калі такіх гісторый наслухаешся, то аказваецца, што наша Беларусь не такая мірная і не такая сінявокая, як часам здаецца. Канешне, ведзьмы не выглядаюць як бабулі ў хатках на курыных ножках. Не, сучасныя ведзьмы будуць стаяць з вамі ў чарзе ў краме, могуць нават хадзіць на працу, але ўся вёска ведае, да каго ісці.